ભારતની એકતા, અખંડિતતાના અને સુરક્ષા માટે સરદાર પટેલના સંદેશ અને તેમની જીવનગાથાને બિરદાવીને સરદારની ખુમારીનો ભાવ જન-જનમાં જાગૃત કરવાની એક તાતી જરૂર હતી. સદીઓથી ગુલામીની બેડીઓમાં રહેલી ભારત મા અને સુષુપ્તિમાં રહેલી આપણી આર્યપ્રજાના સ્વાભિમાનને જાગૃત કરીને તેમાં એકતાની ભાવનાનો સંચાર કરવો અત્યંત જરૂરી હતો. આવા જ ઉદ્દેશ્યથી નરેન્દ્રભાઈ મોદી જ્યારે ગુજરાતના મુખ્યમંત્રી હતા ત્યારે તેમણે સરદાર પટેલની વિશ્વની સૌથી ઊંચી પ્રતિમા બનાવીને તેના માધ્યમ દ્વારા ભારતના ગૌરવને પુન:જાગૃત કરવાનું સ્વપ્ન સેવ્યું.